钦定古今图书集成/方舆汇编/职方典/第1513卷 > 永北府山川考 府志
## 钦定古今图书集成/方舆汇编/职方典/第1513卷 > 永北府山川考 府志

朵果山　在府界

程海　在府治南五十里。方圆八十馀里。俗传陆地有村，姓程者居此，忽一夕陷为大海，故名程海。旧开海河一道，河设闸门，春竭则开，夏涨则闭，河长六十馀里，流入金沙江，百姓赖以灌溉。

李公河　即旧海河，因朵果山水甚暴，年复一年，无力挑濬。永宁郡守李成才捐俸疏濬，大通田亩，民受其利。《颂》曰“李公河。”

水利附

申侯闸　即海河旧闸，后倾崩。康熙二十八年，知州申奇猷捐修，砥柱回澜，因名曰“申侯闸。”